### Resume

Det er et lovgivningsmæssigt krav, at kommunerne udarbejder kvalitetsrapport hvert andet år. Dette er sidste gang den kommer, da der er indgået aftale om nyt test- og bedømmelsessystem fra skoleåret 2022/23.

Kvalitetsrapporten for [adresse] skolevæsen vedr. skoleåret 2020/21, er en del af [adresse] kvalitetssikring på skoleområdet. Rapporten indeholder bl.a. oplysninger om faglige resultater, overgang til ungdomsuddannelse, trivsel m.m.

Rapporten viser, at skolerne i Vejle Kommune på de faglige resultater generelt præsterer bedre eller på linje med landsgennemsnittet, og at eleverne er i god trivsel.

Med denne sag indstilles det, at Børne- og Familieudvalget drøfter kvalitetsrapporten og sender den i høring.

### Sagsfremstilling

Kvalitetsrapporten for [adresse] skolevæsen vedr. skoleåret 2020/21 er udarbejdet ud fra de krav, som er fastsat i "Bekendtgørelsen om kvalitetsrapporter i folkeskolen".

Det medfører, at Vejle Kommune i denne kvalitetsrapport, skal redegøre for resultater inden for følgende hovedområder:

* faglige resultater
* overgang til ungdomsuddannelser
* tilliden til - og trivslen i folkeskolen skal styrkes
* ministeriets fokusområder, herunder inklusion

Herudover redegør kvalitetsrapporten for enkelte områder, som er besluttet af Vejle Kommune:

* elevexit måling
* forældretilfredshedsundersøgelse

Kvalitetsrapporten er et målstyrings/kvalitetssikringsværktøj, der skal understøtte den systematiske evaluering og kvalitetssikring på kommunalt niveau og samtidigt understøtte den enkelte skoles arbejde med skoleudvikling.

Kvalitetsrapporten og de data som indgår i denne, danner grundlag for den systematiske dialog, som der er mellem chefen for Uddannelse & Læring og de enkelte skoler. Skolerne supplerer med lokale skoledata i forbindelse med drøftelserne med forvaltningen.

De faglige resultater i Vejle Kommune er generelt set gode. En væsentlig del af resultaterne ligger over landsgennemsnittet, eller svarer til landsgennemsnittet. Dette gælder for resultaterne i afgangsprøverne og for resultaterne i de nationale tests. Resultaterne i elevernes trivselsundersøgelse viser, at eleverne overordnet set er glade for at gå i skole.

Fra skoleåret 2022/23 implementeres et nyt test – og bedømmelsessystem jf. nationalpolitisk aftale. Det betyder bl.a., at der ikke længere udarbejdes kvalitetsrapporter. Med afsæt i det nye test- og bedømmelsessystem skal der i løbet af foråret 2022 træffes beslutning om, hvordan kvalitetssikringssystemet skal se ud på skoleområdet i Vejle Kommune.

Genoptagelse af sag efter høring i skolebestyrelserne:

Der er modtaget tre høringssvar.

Skolebestyrelsen på [adresse] er overordnet set tilfredse med de resultater, som er opnået i Vejle Kommune i skoleåret 2020/21. Dog efterspørges der en opmærksomhed imod overgangen fra folkeskolen til ungdomsuddannelser, samt sikringen af en faglig udvikling for alle elever på den enkelte skole.

Skolebestyrelsen på [adresse] bemærker, at kvalitetsrapporten har mindre anvendelighed for skolebestyrelsen da skolens resultater ikke sammenlignes med de oplysninger, som fremgår af kvalitetsrapporten. Skolebestyrelsen bemærker også, at sammenligningen af data imellem skoleårene er påvirket af Coronasituationen, da afgangsprøverne er gennemført på ændrede vilkår.

Skolebestyrelsen på [adresse] bemærker at ambitionen om, at [adresse] skolevæsen skal være [adresse] bedste målt på resultaterne af afgangsprøverne, er udfordret af at skolerne skal inkludere flere elever med særlig behov.

Se i øvrigt de medsendte høringssvar fra skolebestyrelserne.

### Sagens videre forløb

Kvalitetsrapporten sendes i høring ved skolebestyrelserne i perioden fra den 21. januar til den 28. februar 2022, inden endelig behandling i Børne- og Familieudvalget og Byrådet.

### Historik

Børne- og ungedirekøren indstiller, 20. januar 2022, pkt. 10:

at kvalitetsrapporten for skoleåret 2020/21 drøftes og sendes i høring ved skolebestyrelserne, inden endelig behandling i Børne- og Familieudvalget og Byrådet.

Beslutning fra Børne- og Familieudvalget, 20. januar 2022, pkt. 10:

Godkendt.

Fraværende: Dan Kristiansen.

Børne- og ungedirektøren indstiller, 10. marts 2022, pkt. 30:

at kvalitetsrapporten for skoleåret 2020/21 godkendes og sendes til afsluttende behandling i Byrådet.

Beslutning fra Børne- og Familieudvalget, 10. marts 2022, pkt. 30:

Godkendt.

### Beslutning

Godkendt.